91. ΑΠΟΦΑΣΗ ΔΙΟΙΚΗΤΗ ΔΙΟΙΚΗΣΕΩΣ ΧΩΡΟΦΥΛΑΚΗΣ ΛΑΡΙΣΗΣ Αριθ. 816/8/25-κα  της 13 Νοεμ./18 Δεκ.1978(ΦΕΚ Β΄  1106) Περί λήψεως μέτρων για την βελτίωση των συνθηκών οδικής κυκλοφορίας στους Εθνικούς δρόμους. Έχοντας υπόψη: 1.Τις διατάξεις των άρθρ.52, 106, 111 και 113 του Νόμ. 614/1977 «περί Κώδικος Οδικής Κυκλοφορίας». 2.Το 1 από 18.10.1978 πρακτικό της Συντονιστικής Επιτροπής Κυκλοφορίας Νομού Λαρίσης (Σ.Ε.Κ.Ν.Λ.). 3.Την 816/8/12α από 13.5.1978 πρόταση του Τμήματος Τροχαίας Κινήσεως Λαρίσης. 4.Αποβλέποντας στην βελτίωση των συνθηκών οδικής κυκλοφορίας στον Εθνικό δρόμο Ν.Ε.Ο. ΑΘΗΝΩΝ-ΘΕΣΣΑΛΟΝΙΚΗΣ, την περιστολή των τροχαίων ατυχημάτων, και για ορισμένες κατηγορίες οχημάτων, σε ορισμένες μέρες και ώρες, περιφερείας Δ.Χ. Λαρίσης, αποφασίζουμε: Άρθρ.1.-Απαγορεύεται η κυκλοφορία φορτηγών αυτοκινήτων κάθε κατηγορίας, κάθε Κυριακή και ημέρα γενικής αργίας στον Εθνικό δρόμο Ν.Ε.Ο. ΑΘΗΝΩΝ-ΘΕΣΣΑΛΟΝΙΚΗΣ, από του 316ου έως και 399ου χιλιομέτρου, κατά το χρονικό διάστημα από 17.00 μέχρις 22.00 ώρας. Άρθρ.2.-Εξαιρούνται από την απαγόρευση του άρθρ.1: α)Τα φορτηγά αυτοκίνητα κοινού φορτίου, τα μεταφέροντα κατά πλήρες φορτίο ευπαθή Οπωροκηπευτικά, ήτοι περιοριστικώς: νωπά σύκα, ροδάκινα, βερύκκοκα, κεράσια, φράουλες, σταφύλια και πράσινα κηπευτικά εν γένει. β)Τα αυτοκίνητα ψυγεία που μεταφέρουν νωπόν κρέας, εφόσον είναι έμφορτα. γ)Τα φορτηγά αυτοκίνητα ωφελίμου φορτίου μέχρι ενός τόννου, εφόσον είναι άφορτα. δ)Τα φορτηγά αυτοκίνητα που μεταφέρουν νωπούς ιχθείς, εφόσον το ποσοστό του μεταφερομένου φορτίου των νωπών ιχθύων καλύπτει τουλάχιστον το 50% του ωφελίμου φορτίου των αυτοκινήτων αυτών. ε)Τα φορτηγά αυτοκίνητα που μεταφέρουν αποκλειστικά νωπό γάλα, από τον τόπο συγκεντρώσεως προς τα κέντρα παστεριώσεώς του. ς)Τα φορτηγά αυτοκίνητα που μεταφέρουν ζώντα πουλερικά, εφόσον το ποσοστό του φορτίου των μεταφερομένων πουλερικών καλύπτει τουλάχιστο το 40% του ωφελίμου φορτίου των αυτοκινήτων αυτών. Σελ. 262,9586(α) Τεύχος -Σελ.  ζ)Τα γερανοφόρα οχήματα εφόσον κυκλοφορούν για την απελευθέρωση του καταστρώματος του Εθνικού δρόμου από οχήματα τα οποία για διαφόρους λόγους ακινητοποιούνται και παραμένουν επάνω σε αυτό. Άρθρ.3.-Απαγορεύεται στον αναφερόμενο στον άρθρ. 1 Εθνικό δρόμο: α)Η κυκλοφορία των ζωηλάτων οχημάτων κάθε Σάββατο από 14.00 μέχρι της 02.00 πρωϊνής ώρας της Δευτέρας. β)Των Γεωργικών ελκυστήρων και γεωργικών μηχανημάτων γενικώς κάθε Σάββατο από 16.00 ώρας μέχρι της 24.00 ώρας της Κυριακής. γ)Η στάθμευση ή στάση οχημάτων σε άλλα σημεία του δρόμου, εκτός από τους καθοριζομένους χώρους σταθμεύσεως (PARKING), με εξαίρεση τις περιπτώσεις στις οποίες η στάθμευση ή στάση επιβάλλονται από λόγους ανωτέρας βίας, οπότε τα οχήματα πρέπει να σταθμεύουν πάνω στο έρεισμα του δρόμου. δ)Η εγκατάσταση προχείρων παραπηγμάτων ή υπαιθρίων μικροκαταστημάτων στις δύο πλευρές του δρόμου για πώληση διαφόρων ειδών. ε)Η χρησιμοποίηση του δρόμου αυτού για χώρο περιπάτου. ς)Η κατά μήκος αυτού πορεία ή στάση ζώων. Άρθρ.4.-α.Οι παραβάτες της παρούσης αποφάσεως διώκονται και τιμωρούνται με κράτηση ή πρόστιμο σύμφωνα με τις διατάξεις του άρθρ. 420 του Π.Κ. και των άρθρ.4, 34, 48, 103, 104, και 105 του Νόμ. 614/1977 «περί κυρώσεως του Κώδικος Οδικής Κυκλοφορίας». β)Η απόφαση αυτή ισχύει από τη μετά τη δημοσίευσή της στην Εφημερίδα της Κυβερνήσεως, τοποθέτηση των προβλεπομένων από τον Κώδικα Οδικής Κυκλοφορίας πληροφοριακών πινακίδων. 21.Ε.ι.91 Κώδικας Οδικής Κυκλοφορίας